钦定古今图书集成/明伦汇编/闺媛典/第055卷 > 王氏女
## 钦定古今图书集成/明伦汇编/闺媛典/第055卷 > 王氏女

按《汝宁府志》：王氏女，遂平人，名九斤，以诞时重九斤
也。正德六年，流寇乱，执女欲犯之，不从，胁之以刃，曰：
“‘若不从，则剜汝目’。女大骂曰：‘吾目可剜，而身不可辱’。
贼遂剜其目，杀之。死三日，两手犹执中衣不释。其父
母至，呼其名曰：‘九斤儿，贼退矣，若父母来，为汝整衣，
手方释’。”事闻，旌表，从祀贞烈祠。